lflage/wiki-talks huggingface dataset:
Conversa:Batalla de Hastings

message: Teño algunhas dúbidas de lingua sobre o texto, pero non sei se estarei sendo moi puntilloso:
*Na frase "a maioría de historiadores modernos concordan nun número de entre 7 000 e 8 000 tropas inglesas", parece que tropas se usa significando persoa individual, é dicir, soldado, pero en galego tropas penso que é un nome colectivo (conxunto de soldados). Talvez podía poñerse a frase así: "...concordan que as tropas inglesas constaban dun número de entre 7 000 e 8 000 soldados" ou algo polo estilo.
* Outra fase do texto é: "Os rexistros inclúen poucos ingleses individuais como participantes en Hastings". Aí está traducindo individuals. Non parece lóxico que se refira ao número de efectivos senón máis ben a que non se coñece o nome de case ningún soldado ou comandante inglés. Consultei o orixinal en inglés e, efectivamente, refírese ao nome. Entón poderíase poñer, por exemplo: "Nos rexistros figuran poucos nomes dos ingleses que participaron en Hastings".
* Tampouco atopei no DRAG a palabra trasfondo nin transfondo, que é o título dun capítulo. Podería poñerse Contexto histórico ou algo así.
Teño que seguir lendo o artigo, que me pareceu ineresante.--Miguelferig (conversa) 11 de novembro de 2016 ás 19:31 (UTC)
replies: text: x3. Grazas pola revisión! ☣Banjo tell me 11 de novembro de 2016 ás 19:37 (UTC)
"Procedentes de Orkney" podería poñerse "procedente das Orcadas" ou das illas Orcadas.--Miguelferig (conversa) 11 de novembro de 2016 ás 20:28 (UTC)

text: No seu momento ese artigo non tiña referencias para o nome, polo que non me atrevín a indicalo así. Grazas de novo. ☣Banjo tell me 11 de novembro de 2016 ás 20:31 (UTC)
Outro asunto é o de machetes e machadas. No artigo inglés fálase de Dane battleaxe, que debe traducirse por machada danesa. Machete é outra cousa, xa que é unha especie de coitelo grande e ancho (parécese a un sabre ancho), como os que se usan para cortar cana de azucre ou vexetación. Por tanto, creo que todos os machetes deberían cambiarse a machadas. Un debuxo pode verse en :en:Dane axe.--Miguelferig (conversa) 12 de novembro de 2016 ás 19:21 (UTC)

text: ☣Banjo tell me 14 de novembro de 2016 ás 07:49 (UTC)
thread_title:  Detalles
Conversa:8-Oxo-2'-desoxiguanosina

message: Os nomes de compostos químicos non empezan normalmente con maiúscula, xa que, en si mesmos, son nomes con minúscula. Ten que haber algunha razón para escribilos con maiúscula, que xeralmente son os signos de puntuación que lles afectan, ou titulos. Non obstante, debe terse en conta que a IUPAC considera que nos nomes de compostos químicos que empezan por números ou por letras gregas, a primeira letra da palabra é a letra que vai despois do número ou letra grega. Isto implica que se hai que poñer o nome do composto con maiúscula, dita letra irá con maiúscula. Isto ocorrerá no título de páxinas ou seccións cando se empeza polo nome do composto, ou tamén despois de punto e seguido ou punto e á parte (isto último rara vez se dá no noso idioma, que usa xeralmente artigos, pero pode darse noutras linguas). Por tanto, non é unha contradición poñer como título 8-Oxo-2'-desoxiguanosina (con O maiúsculo), pero despois escribir "A 8-oxo-2'-desoxiguanosina é un composto que..." (con minúscula agora, porque non é a primeira palabra da frase). Non obstante, cando está abreviada sempre é 8-oxo-dG.--Miguelferig (conversa) 1 de outubro de 2016 ás 16:57 (UTC)
thread_title:  Nome
Conversa:Canal

message: Nunha das súas últimas modificacións o DRAG eliminou en canal as acepcións de emisora (e frecuencia) de comunicación e algunhas outras polo que agora parece que canal non é correcto empregalo sempre como sinónimo de canle, só nalgunhas acepcións.--HacheDous=0 (conversa) 2 de outubro de 2016 ás 09:07 (UTC)
thread_title: Untitled
Conversa:Porto de Vigo

message: Xa o puxen no artigo de Galiza e agora expoñoo aqui: Non é por "sacarnos flores" pero penso que "O porto de Vigo é o maior porto de pesca do mundo" non é totalmente correcto. Ou ben se modifica a un "é un dos maiores portos de pesca do mundo" ou ben cómpre dunhas novas fontes. Que pensades? Villalustre (parolo'm) 5 de outubro de 2016 ás 18:34 (UTC)
replies: text: ☣Banjo tell me 5 de outubro de 2016 ás 18:42 (UTC)
thread_title:  Maior porto do Mundo
Conversa:María do Carme Kruckenberg

message: Existe un mural en Vigo dedicado á memoria de María do Carme Kruckenberg (velaquí está). Sei que sufriu vandalismo no pasado (madía leva!), aínda que coido que foi reparado. Sería bo termos unha foto del para ilustrarmos o artigo, en caso de que xa estea en boas condicións. Algún dos compañeiros fotógrafos se anima? --Toliño Fala aquí comigo  9 de outubro de 2016 ás 09:25 (UTC)
thread_title:  Mural en Vigo
Conversa categoría:Futbolistas por selección

message: Polo que estiven vendo esta é unha categoría aparentemente para futbolistas masculinos, aínda que o título non fai referencia a masculino ou femenino, pero logo onde hai que clasificar ás xogadoras de seleccións femininas?. Nunha categoría xogadores da selección feminina de fútbol (a que corresponda) ou o que parece máis lóxico xogadoras da selección de fútbol (a que corresponda), ben é certo que creo que existe unha norma de non crear categorías separadas para homes e mulleres, aínda que creo que neste caso si estaría xustificado por non xogar nas mesmas seleccións (e equipos, xa que iso tamén vale para os clubs).--HacheDous=0 (conversa) 10 de outubro de 2016 ás 15:36 (UTC)
replies: text: Nas wikis inglesa e española separan á selección feminina, da mesma forma que se fai para as sub-23/21/19 etc. Na wiki portuguesa fan unha división uns niveis máis enriba creo, e na wiki francesa directamente fan distinción entre futbolistas masculinos e femininos cunha categoría nai para cada un. Entendo que neste caso o máis axeitado sería seguir o exemplo inglés/español e crear unha categoría "xogadoras da selección feminina de futbol de XXXX" en cada caso segundo corresponda, filla da subcategoría de cada país, ó igual que se fai coas sub-XX. ☣Banjo tell me 10 de outubro de 2016 ás 15:44 (UTC)

text: En realidade para que fose máis sinxelo abondaría con xogadoras da selección de fútbol de XXX, igual que non se indica masculina nas masculinas os xogadores só poden xogar na masculina e as xogadoras na feminina. Polo demais concordo no que expós.--HacheDous=0 (conversa) 10 de outubro de 2016 ás 15:47 (UTC)
replies: text: :Si, probablemente abonde con deixalas con ese nome. Mentres sigan reflectindo a propia separación que fan as federacións e torneos entendo que estaría correcto desa forma tamén.☣Banjo tell me 10 de outubro de 2016 ás 16:05 (UTC)
thread_title: Untitled
Conversa:Pilar Neira

message: Non sei moi ben se esa "selección territorial representando a Galicia" está considerada equivalente á selección de fútbol feminino de Galicia ou é outra cousa (unha selección elixida por órganos da Federación Española e non da Galega p. ex.)--HacheDous=0 (conversa) 10 de outubro de 2016 ás 16:23 (UTC)
thread_title: Untitled
Conversa:A Pedreiriña

message: A Pedreiriña, é un núcleo de poboación do lugar de Seaia, na parroquia de San Xulián de Malpica, no concello de Malpica de Bergantiños A Coruña.  
Esta información é a correcta, en cambio esta que aparece na Wikipedia,
A Pedreiriña, lugar da parroquia da parroquia de Malpica de Bergantiños no concello de Malpica de Bergantiños
A Coruña, é incorreta José Manuel Veiga Pose (conversa) 10 de outubro de 2016 ás 22:41 (UTC)
thread_title:  A Pedreiña, Seaia, Malpica (San Xulián) Malpica de Bergantiños, A Coruña
Conversa:Tarrío, Lesón, A Pobra do Caramiñal

message: Estou calculando que lugar ocupa a localidade de Seaia, entre todo_los lugares da provincia da Coruña e da Galiza, pero encontrome que ademais dos lugares das parroquias, están tamén apuntados os lugares das localidades, entendendo por localidades, cidades, vilas e aldeas ou lugares.
Para que me entendan: unha parroquia está formada por lugares. Por exemplo San Xulián de Malpica, no concello de Malpica de Bergantiños tén 5 lugares (6, se incluimos as illas Sisargas) a vila de Malpica e os lugares de Piñeiros, Seaia, Seixas e Vilarnovo.
Malpica e Seaia, están formadas por barrios, ainda que os de Seaia,creo que se chaman rueiros.Estes barrios, aparecen como lugares da parroquia, e nono son.
Son lugares de lugares da parroquia.
Así que: os lugares da parroquia de San Xulián de Malpica, son os mencionados neste informe e non os que aparecen na Wikipedia, por seren mal informados o
IGE e o INE. Notificación: San Xulián de Malpica e San Xulián de Malpica de Bergantiños, son a mesma parroquia.
Un saúdo de. José Manuel Veiga Pose José Manuel Veiga Pose (conversa) 13 de outubro de 2016 ás 14:05 (UTC)
thread_title:  Diferenza entre os lugares das parroquias e os lugares das localidades
Conversa:Hippoglossus hippoglossus

message: O bUSCatermos propón como nome hipogloso do Atlántico baseándose no Dicionario Xerais da lingua galega, Vocabulario multilingüe de acuicultura e Vocabulario multilingüe de organismos acuáticos. Nas observacións di: «En 'Lingua e ciencia', o profesor Daviña propón como denominacións galegas "halibut" e "fletán". No "Listado de denominaciones comerciales de especies pesqueras y de acuicultura admitidas en España" (http://noticias.juridicas.com/base_datos/Admin/res270206-apa.html#anexo) proponse "fletán branco" como nome galego». Pensades que é oportuno a muda cara a hipogloso do Atlántico?--Isili0n (conversa) 13 de outubro de 2016 ás 20:54 (UTC)
replies: text: Concordo. O Vocabulario multilingüe de acuicultura e o Vocabulario multilingüe de organismos acuáticos parécenme referencias de peso. Nótese, non obstante, que o Dicionario de alimentación e restauración (2013) só contempla a entrada fletán, sen apelido ningún, para o Hippoglossus hippoglossus (es: fletán=halibut). Pedro --Lameiro (conversa) 7 de decembro de 2016 ás 18:41 (UTC)
replies: text: :: Por certo, que tamén lle dá palmeta, como sinónimo galego. Pedro --Lameiro (conversa) 7 de decembro de 2016 ás 18:43 (UTC)
thread_title:  Hipogloso do Atlántico 
Conversa:Serra do Pisco

message: Esta serra aparece como galego no libro As montañas de Galiza, pero estou vendo que moitas fontes a dan só como portuguesa. Alguén que deite luz sobre o asunto? --Atobar (conversa comigo) 15 de outubro de 2016 ás 11:05 (UTC)
replies: text: A serra do Pisco abrangue parte do concello de Muíños:--HacheDous=0 (conversa) 15 de outubro de 2016 ás 11:13 (UTC)

text: Segundo o artigo a serra do Pisco está no distrito da Guarda, que non limita con Galicia. A wikipedia en portugués concreta máis e di que está no concello de Trancoso, bastante lonxe de Muíños, polo que parece que non encaixa moito. Non serán dúas serras diferentes co mesmo nome?--Jglamela (conversa) 15 de outubro de 2016 ás 11:46 (UTC)
replies: text: :Pois entón ten que ser un caso de homonimia, pola distancia é imposible que sexan a mesma serra.--HacheDous=0 (conversa) 15 de outubro de 2016 ás 12:08 (UTC)

text: :Entón hai que reformular o artigo, para facelo con contido da serra portuguesa ou da galega.--HacheDous=0 (conversa) 15 de outubro de 2016 ás 12:09 (UTC)
replies: text: ::Eu xa non teño o libro citado, co cal pouco podo achegar (referenciado). Se alguén ten documentos á man, que se anime a reformular o artigo. --Atobar (conversa comigo) 15 de outubro de 2016 ás 12:12 (UTC)

text: ::Mentres non apareza un editor que o modifique con referencias engadinlle un marcador de atención.--HacheDous=0 (conversa) 15 de outubro de 2016 ás 12:18 (UTC)
thread_title: Untitled
Conversa:Santiso (homónimos)

message: No concello de Malpica de Bergantiños, non hai nengunha parroquia co nome de (Vilanova de Santiso) o nome da parroquia é Vilanova ou Popularmente, Santiso, penso que iso é debido a que a igrexa parroquial está no lugar de Santiso.
Xoel de Seaia José Manuel Veiga Pose (conversa) 17 de outubro de 2016 ás 23:33 (UTC)
thread_title:  Vilanova de Santiso
Conversa:David Pérez Pallas

message: Teño atopado referencias a Pérez Pallas e Pérez Pallás. Pola calidade das fontes, diría que é máis probable que sexa Pallas que Pallás, pero ao mesmo tempo paréceme máis sinxelo esquecer o acento que inventalo (tendo en conta que os dous apelidos existen). Déixoo sen referenciar á espera de atopar unha fonte máis definitiva. --Xabier Cid  Talk 2 me, please 18 de outubro de 2016 ás 14:59 (UTC)
thread_title: Nome correcto
Conversa:Faust (ópera)

message: A amante de Fausto non debería ser Margarida? --Atobar (conversa comigo) 18 de outubro de 2016 ás 17:06 (UTC)
replies: text: Se as óperas non se traducen, as producións operísticas son na lingua na que se escribiron, logo por que hai que traducir os personaxes, non deberían estar na lingua orixinal, neste caso o francés.--HacheDous=0 (conversa) 18 de outubro de 2016 ás 17:38 (UTC)
replies: text: :Ola, HacheDousO. Porque hai dúas traducións da obra (de teatro) ao galego, e se non me engano aí si que optaron por traducir os nomes dos protagonistas, algo polo demais habitual no teatro clásico. É certo que aquí falamos da Ópera, pero esta, ademais de beber da peza de Goethe, tamén o fai do mito anterior, e nas obras clásicas é habitual traducir os nomes. Entendo o que dis, e xaora que o comparto, pero creo que igual neste caso a tradución si é viable. De aí a miña pregunta. --Atobar (conversa comigo) 18 de outubro de 2016 ás 23:10 (UTC)
replies: text: ::Velaquí. Na obra de teatro traducida por Lois Tobío, Margarida. --Atobar (conversa comigo) 18 de outubro de 2016 ás 23:13 (UTC)

text: ::Tamén entendo o que dis, e concordo en que por regra xeral nas óperas non se traduzan os personaxes, pero se considerades que esta pode ser unha excepción, por ser personaxes literarios cunha ampla difusión e adaptación ás diversas culturas. Nese caso si parece que debera ser Margarida--HacheDous=0 (conversa) 19 de outubro de 2016 ás 14:07 (UTC)
replies: text: :::Polo momento, recuperei os nomes orixinais en francés, pois Margarita, por exemplo, non era nin unha cousa (orixinal en francés) nin a outra (tradución ao galego). --Atobar (conversa comigo) 19 de outubro de 2016 ás 14:59 (UTC)
thread_title: Untitled
Conversa:As Oiras, Alfoz

message: Primero está o concello logo a parroquia e en derradeira posición o lugar,.non importa se o lugar está formado por un, varios ou moitos núcleos de poboación, porque dase en moitos casos por desgraza, lugares que non son lugares na lista de lugares. Pra que se me entienda, e como se metemos nunha lista de cidades, varios barrios. Do mesmo xeito, no caso das cidades, onde toda_las parroquias do concello, forman un entorno unico, o conceto: concello> parroquia> lugar, teria que ser só cidade, e o mesmo pasa cuando unha Vila pertenece a mais dunha parroquia ( Ponteceso, capital do concello do mesmo nome, na provincia da Coruña) ou cando unha parroquia, está toda no mesmo lugar, formando  unha única poboación José Manuel Veiga Pose (conversa) 19 de outubro de 2016 ás 00:30 (UTC)
thread_title:  Concello> parroquia> lugar
Conversa:Plátano común

message: Sorprendeume ver que non fala do costume española de mutilar estas árbores. Por iso eu puxen un pequeno texto. Referencias, véxase a páxina da wikipedia en castelán e mírese a conversa. Son seres vivos cos mesmos dereitos ca ti. Animalistas, protestemos tamén contra isto. Por riba os concellos chupan do bote para mutilar árbores e que queden esqueletos. Esquwiki (conversa) 21 de outubro de 2016 ás 17:44 (UTC)
replies: text: Ola Esquwiki. Pode que sexa verdade o que comentas, pero A Wikipedia non é unha fonte primaria, polo que sen as referencias axeitadas o texto que engadiche racha a neutralidade do artigo e vinme obrigado a retiralo. En canto o que comentas de "véxase a páxina da wikipedia", unha wikipedia noutra lingua non é referencia válida para outra wikipedia nunha lingua diferente. Se tes as fontes que indiquen o que comentas, podes engadir o texto nun ton neutral e coas referencias correspondentes. ☣Banjo tell me 21 de outubro de 2016 ás 17:48 (UTC)
thread_title:  Faltan cousas
Conversa:Āyurveda

message: Ante unha aparente falta de referencias que apunten á grafía actual como galega (malia que atopei isto nunha busca rápida no Google), coido que deberiamos trasladar o artigo a "Āyurveda" ou "Ayurveda". --Toliño Fala aquí comigo  31 de outubro de 2016 ás 12:05 (UTC)
replies: text: Fala con Norrin strange a ver se el sabe como debe ser. Saúdos, --Elisardojm (conversa) 31 de outubro de 2016 ás 12:11 (UTC)
replies: text: :Boas Toliño e Elisardojm. O nome en sánscrito é आयुर्वेद (आ यु र्वे द)   segundo WP:TRL isto translitérase como [ā yu rve da], polo que cómpre movelo a Āyurveda. --Norrin (Fálame) 31 de outubro de 2016 ás 16:41 (UTC)
replies: text: ::Moitas grazas Norrin strange! Saúdos, --Elisardojm (conversa) 1 de novembro de 2016 ás 22:50 (UTC)
thread_title:  Título 
Conversa modelo:Obra de arte

message: Este modelo debería actualizarse para que aparezan as descricións dos datos, é dicir: Artista, técnica, localización, etc. como nas outras wikis. Saúdos, --Elisardojm (conversa) 31 de outubro de 2016 ás 13:27 (UTC)
replies: text: Pasei o modelo ao estilo  (aínda que é algo pobre en parámetros). --Toliño Fala aquí comigo  31 de outubro de 2016 ás 14:34 (UTC)
replies: text: :Xenial, habería que engadir un parámetro importante: estilo. Tamén se podería engadir o de coordenadas como o de wiki.es. Saúdos, --Elisardojm (conversa) 1 de novembro de 2016 ás 00:03 (UTC)
thread_title: Actualización

message: Este modelo cadra con obras de arte bidimensionais (cadros), con altura e anchura, pero non funciona con esculturas, de tres dimensións. Tampouco funciona con obras nas que só se coñece un dato: véxase por exemplo Apolo e Dafne (de Bernini), onde ó descoñecer a medida da anchura, dá como resultado "243 cm x cm". Pedro Lameiro (conversa) 2 de xaneiro de 2024 ás 12:58 (UTC)
* Outro exemplo: Vitoria de Samotracia. --Lameiro (conversa) 2 de xaneiro de 2024 ás 16:03 (UTC)
thread_title:  Obras de arte tridimensionais
Conversa:Chip

message: A infomación que se daba era errónea (falsa, aínda que seguramente sen mala intención) por iso decidín facer a redirección directamente e non solicitar unha integración no historial de circuíto integrado.--HacheDous=0 (conversa) 1 de novembro de 2016 ás 19:28 (UTC)
thread_title: Untitled
Conversa:Avelaíña

message: Aínda que pode que bruxa sexa o nome que lle dean nalgún sitio a todas as avelaíñas, o certo é que hai fontes de referencia que indican que bruxa só é correcto nunha linguaxe especializada para os membros da subfamilia Erebinae.--HacheDous=0 (conversa) 2 de novembro de 2016 ás 16:20 (UTC)
* Ben vista, HacheDous0. Ademais, engado eu, a referencia a partir do Estraviz que facilitou a IP cómpre poñela en cuestión, pois ese dicionario non segue a normativa oficial, circunstancia que obriga a unha maior cautela. --Atobar (conversa comigo) 2 de novembro de 2016 ás 16:36 (UTC)
replies: text: :  Deixeille aquí unha mensaxe a Estevoaei con respecto a varias edicións semellantes. Botádelle un vistazo se tedes ocasión. Grazas! ☣Banjo tell me 2 de novembro de 2016 ás 16:40 (UTC)
replies: text: :Con esa referencia o léxico portugués (ou a súa maior parte) sería válido para o galego. Desde o momento que esa obra non segue o criterio das NOMIG en absoluto non é unha referencia válida para os textos que empreguen as NOMIG. É o meu punto de vista pero penso que é evidente.--HacheDous=0 (conversa) 2 de novembro de 2016 ás 16:46 (UTC)
replies: text: ::Para min o Estraviz tampouco é unha referencia válida. Iso non quita para que, en ocasións, o léxico galego que rexistra si apareza recollido noutros dicionarios. Por exemplo, entre os exemplos que Banjo cita na páxina de conversa de Estevo, temos o caso de pantorra. --Atobar (conversa comigo) 2 de novembro de 2016 ás 16:56 (UTC)
Usuario:Atobar. Sobre pantorra teño as miñas dúbidas que xa expresei na conversa dese artigo, mesmo podería ser un castelanismo. Pero sobre todo debemos incluír no texto dun artigo formas locais e minoritarias sen tradición no galego común, nin literario nin en obras especializadas?. Entenderíao nunha parte dun artigo que fai referencia ao nome ou como nota, pero encher o cabezallo dun artigo con todas as formas que puideran aparecer nun atlas lingüístico de cada palabra parece excesivo.--HacheDous=0 (conversa) 2 de novembro de 2016 ás 17:33 (UTC)
replies: text: :::Por min, adiante coa matización. --Atobar (conversa comigo) 2 de novembro de 2016 ás 17:34 (UTC)
thread_title: Untitled
Conversa:Papo da perna

message: *Non me cadra moito o de pantorra, o Priberam afirma que panturra é unha derivación regresiva de panturrilha e este faino derivar do castelán pantorrilla. Mentres o  Diccionario da RAE afirma que pantorrilla procede de pantorra que segundo o DRAE ten unha orixe portuguesa. Logo parece que non hai certeza se procede do castelán ou do portugués, pero non se rexistra esa forma no dicionario do galego medieval e no Dicionario de Dicionarios faino pero como unha forma moi minoritaria, recollida nun lugar concreto. Penso que se podería recoller como nota pero non no corpo do artigo.--HacheDous=0 (conversa) 2 de novembro de 2016 ás 17:20 (UTC)
replies: text: É unha solución. Outra sería matizar na propia referencia xa achegada, para inistir en que se trata dun termo que ningún outro dicionario recolle. --Atobar (conversa comigo) 2 de novembro de 2016 ás 17:30 (UTC)

text: Recollino  como nota, nun artigo tan curto non cadra moito andar con matizacións sobre o nome. Moito me temo que esta parte do corpo recibe en Galicia moitos nomes locais (e noutros sitios directamente o castelanismo pantorrilla), e é curioso que se inclúa pantorra e non se inclúa polpa que si está rexistrado no DRAG--HacheDous=0 (conversa) 2 de novembro de 2016 ás 17:42 (UTC)
replies: text: :Tras as reediccións dunha IP anónima, acheguei algo máis de información sobre os posibles termos para o tal papo (a partior da última edición correcta, do usuario Isili0n. Un saúdo. --Atobar (conversa comigo) 14 de febreiro de 2017 ás 09:59 (UTC)
thread_title: Untitled
Conversa:Paio (nome)

message: Pais tamén é apelido galego á parte de portugués. Os máis dos Pais galegos son de apelido autóctono, non portugués.
replies: text: Corrixido, ademais hai bastantes máis Pais que Páez. Os Páez concéntranse no sueste de Galicia e os Pais no occidente da provincia da Coruña --HacheDous=0 (conversa) 2 de novembro de 2016 ás 21:46 (UTC)
thread_title: Untitled
Conversa:Pelaxio

message: Paio e Pelaxio son dúas versións do mesmo nome pero iso non quere dicir que quen se denomine Pelaxio tamén se poida denominar Paio e ao revés. Como Sabela e Isabel e tantos e tantos nomes. As referencias para Paio da Bretaña veñen da Galipedia pola contra hai referencias para Pelaxio.--HacheDous=0 (conversa) 2 de novembro de 2016 ás 22:07 (UTC)
thread_title: Untitled